মোশাররফ বলেন, ‘দেশে যদি আইনের শাসন থাকতো, তাহলে আপিলের মাধ্যমে উচ্চ আদালত থেকে খালেদা জিয়া মুক্তি পেতেন। খালেদা জিয়াকে জাতীয় সংসদ নির্বাচনের বাইরে রাখার জন্য মিথ্যা মামলায় একটি নির্জন কারাগারে রাখা হয়েছে।’তিনি আরো বলেন, ‘খালেদা জিয়া আগে থেকেই অসুস্থ ছিলেন। সরকার তাঁকে কোনও সু-চিকিৎসা করাতে দিচ্ছে না।’ ইউনাইটেড হাসপাতালসহ দেশের যেকোনও উন্নত হাসপাতালে খালেদা জিয়াকে চিকিৎসা করার সুযোগ দেয়ার আবারও দাবি জানান তিনি।